దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఇంగ్లాండ్‌పై మలింగ మాయ.. లంక టార్గెట్ 279
ఐపీఎల్‌ ఆడేందుకు మంబయికి వచ్చి.. అక్కడ ఓ హోటల్‌‌లో మలింగ తనని లైంగికంగా వేధించినట్లు ఇటీవల ఓ మహిళ ఆరోపించడం.. #MeToo ఉద్యమంలో సంచలనంగా మారిన విషయం తెలిసిందే.
Samayam Telugu | Updated:
Oct 13, 2018, 02:29PM IST
ఇంగ్లాండ్‌తో దంబుల్లా వేదికగా జరుగుతున్న రెండో వన్డేలో శ్రీలంక ఫాస్ట్ బౌలర్ లసిత్ మలింగ 5 వికెట్లతో మెరిశాడు. దీంతో.. టాస్ ఓడి తొలుత బ్యాటింగ్ చేసిన ఇంగ్లాండ్ జట్టు నిర్ణీత 50 ఓవర్లలో 9 వికెట్ల నష్టానికి 278 పరుగులకే పరిమితమైంది. కెప్టెన్ ఇయాన్ మోర్గాన్ (92: 91 బంతుల్లో 11x4, 2x6), స్టార్ బ్యాట్స్‌మెన్ జో రూట్ (71: 83 బంతుల్లో 6x4) అర్ధశతకాలు బాదడంతో.. ఒకానొక దశలో 300+ స్కోరు చేసేలా కనిపించిన ఇంగ్లాండ్ జట్టు.. మలింగ జోరుతో.. 278తో సరిపెట్టుకుంది. మ్యాచ్‌లో మొత్తం 10 ఓవర్లు బౌలింగ్ చేసిన మలింగ 44 పరుగులిచ్చి.. ఒక ఓవర్‌ మెయిడిన్‌గా వేశాడు.
ఇటీవల దుబాయ్ వేదికగా ముగిసిన ఆసియా కప్‌ ద్వారా మళ్లీ శ్రీలంక జట్టులోకి పునరాగమనం చేసిన లసిత్ మలింగ.. ఆ టోర్నీలో మెరుగైన ప్రదర్శనతో టీమ్‌లో తన స్థానాన్ని సుస్థిరం చేసుకున్నాడు. అయితే.. వర్షం కారణంగా రద్దయిన తొలి వన్డేలో 5 ఓవర్లు బౌలింగ్ చేసి ఒక వికెట్ కూడా పడగొట్టలేకపోయిన మలింగ.. ఈరోజు ఇంగ్లాండ్ టాప్ ఆర్డర్‌ని కుప్పకూల్చేశాడు. తొలి ఓవర్‌లోనే ఓపెనర్ జేసన్‌ రాయ్‌ (0) వికెట్‌తో మొదలెట్టి.. ఇయాన్ మోర్గాన్ (92), మొయిన్ అలీ(0), క్రిస్‌వోక్స్‌ (5), డవాసన్‌ (4)‌లను బోల్తా కొట్టించాడు.
ఐపీఎల్‌ ఆడేందుకు మంబయికి వచ్చి.. అక్కడ ఓ హోటల్‌‌లో మలింగ తనని లైంగికంగా వేధించినట్లు ఇటీవల ఓ మహిళ ఆరోపించడం.. #MeToo ఉద్యమంలో సంచలనంగా మారిన విషయం తెలిసిందే.